由邵氏兄弟製作的《Master's Talk師父有請》播出第十集,主持人林盛斌(Bob)和麥玲玲邀請到「話題人物」馮盈盈、方力申和陳自瑤(YoYo)擔任嘉賓。
方力申同YoYo當年因合作拍《大細心》MV而傳出緋聞。方力申和YoYo同時舉手發誓稱從沒拍過拖,2006年拍完MV之後幾乎沒見過面,小方說:「MV只有佢錫咗我面一啖,就傳緋聞,當時傳緋聞傳得太犀利,我本身唔覺得係一回事,後來傳到連工都冇得開,廣告商話太多新聞唔用我。」小方指自己會遠離各種引誘,盈盈同YoYo即時尖叫讚小方是絕種好男人,YoYo即時搶答說:「好少男仔好似佢咁,我支持佢!其實個個男人都受唔到誘惑,唔單止係佢呀喎,有男人會咁做,但有男人唔會咁做。」小方表示雖然不值得驕傲,但他稱在內地工作多年,從來沒遇過女演員敲門。
麥玲玲指藝人要紅的話命格一定要有是非,無論馮盈盈開放型或者方力申的穩守型都一樣,小方笑指YoYo一定會爆紅,事關她在《萬千星輝頒獎典禮2020》中的「黑面」表情被瘋狂洗版,小方說:「佢最近個『黑面』網上熱搜係全國Top 10,有錢都買唔到呢個位,我仲收到風,佢啲粉絲上升幾十萬。」Bob稱自己用Whatsapp都經常見到YoYo個經典黑面樣,每次講廢話時朋友就會傳來,大家都七嘴八舌狂笑。YoYo傻笑說:「我澄清先,大家唔好笑住,我冇黑面,你拎番張相出嚟睇,我係冇黑面呀,當下個表達係冇乜表情,比較淡然,我冇黑,塊面仲有『令』嘅。表情係淡然冇黑面亦冇不悅,但人哋解讀好多嘢,(全世界都係咁解讀,讚你、多謝你應該微笑?)有呀有呀,我真係有微笑呀!鏡頭影咗我兩、三秒,做唔晒咁多表情,可能我有微笑咗少少,鏡頭影唔到啫。」
(點擊圖片放大)
小方笑指應該街訪幾位天真的小朋友,追問這個表情到底是生氣還是微笑,即時被身旁的YoYo打,YoYo說:「我係估唔到嗰一、兩秒會咁有話題性,預計唔到,(大家話你係最佳視后!)多謝大家,我終於成為視后。」YoYo笑言因今次話題而得到工作邀約,正在洽談之中,小方笑指一定是面膜廣告。
U Lifestyle App自家節目登錄《U TV》專區!
↓↓試玩、試食、試用影片任您睇↓↓
【立即體驗】